Beszámoló a kémia szakterületi koordinátor munkájáról
2005. 09. 20. és 2005. 11. 15. közötti időszak

Előző közgyűlés óta sikerült rendezni a KOMISZ-szal kapcsolatos problémákat, nemrég a segítőkész felsőbbévesek létszáma is nőtt. Ha valamilyen problémájuk akadt, például termekkel kapcsolatban, 2 napon belül sikerült rendezni azt.

A levelezőlistákat folyamatosan gondozom, sajnos akadnak tennivalók.

Október elején tartottam egy szacs ülést, melyen a kémia szacs teljes létszámában jelen volt. (Az emlékeztetőt bárkinek szívesen elküldöm.)
A Kémia Intézeti Tanács összes ülésén végig jelen voltam.
Választmányokon és a Kari Tanács ülésein csak betegségem esetén nem tudtam részt venni.

A nyílt nap előkészítése során sikerült hatékonyan együttműködni a Kémiai Intézet nyílt napért felelős oktatójával, a kémia standon minden gördülékenyen, problémamentesen zajlott.

Hiányosságomként megemlítem, hogy a kémia szacs honlapja még nem készült el. Természetesen a munka folyamatban van.

Kérdéseitekkel keressetek meg a kemiaszk@ttkhok.elte.hu e-mail címen, vagy személyesen.

Kérem a tisztelt Közgyűlést, fogadja el a beszámolómat.

Köszönettel:
Fazekas Tímea
Kémia szakterületi koordinátor